Koska omia varoja koskevaa vuoden 2020 päätöstä on sovellettu 1. tammikuuta 2021 alkaen, määriä, jotka jäsenvaltioiden olisi pitänyt asettaa kyseisen päätöksen mukaisesti käyttöön vuodeksi 2021, verrataan määriin, jotka on jo asetettu käyttöön vuodeksi 2021 edellisen omia varoja koskevan päätöksen (2014/335/EU, Euratom, jäljempänä ’omia varoja koskeva vuoden 2014 päätös’) mukaisesti. Laskelma perustuu uusimpaan saatavilla olevaan vuotta 2021 koskevaan ennakkoarvioon, jonka jäsenvaltiot vahvistivat omia varoja käsittelevän neuvoa-antavan komitean 181. kokouksessa 26. toukokuuta 2021.

Tarkistukset koskevat talousarvioon vuonna 2021 maksettavista perinteisistä omista varoista laadittua ennakkoarviota sekä vuoden 2021 alv- ja BKTL-määräytymisperusteista laadittuja ennakkoarvioita. Vuoden 2021 talousarvioon otettu ennakkoarvio hyväksyttiin omia varoja käsittelevän neuvoa-antavan komitean 178. kokouksessa, joka pidettiin kirjallisella menettelyllä 19.–25. toukokuuta 2020. Tässä lisätalousarvioesityksessä nro 4/2021 tehtävät tarkistukset perustuvat omia varoja käsittelevän neuvoa-antavan komitean 181. kokouksessa omia varoja koskevan vuoden 2020 päätöksen pohjalta vahvistettuihin ennakkoarvioihin. Omia varoja koskevien ennakkoarvioiden tarkistamisella voidaan tarkentaa tuloja koskevia ennusteita ja näin myös jäsenvaltioille varainhoitovuoden aikana osoitettavia maksupyyntöjä.

Komission tuloennusteet perustuvat komission kevään 2021 talousennusteeseen, jossa ennakoidaan EU:n talouden palaavan kriisiä edeltävälle tasolle vuoden 2022 loppuun mennessä. Vuoden 2020 alkupuoliskon historiallisen vakavan taantuman ja loppuvuonna 2020 tapahtuneen talouden toisen notkahduksen jälkeen pandemia määrää edelleen talouden suunnan vuosina 2021–2022. Elpyminen on kuitenkin jo käynnissä. Koska rajoittamistoimenpiteitä lievennetään vähitellen rokotusten nopeutuessa, talouden toiminnan odotetaan kiihtyvän kolmannella vuosineljänneksellä ja pysyvän vakaana vuoden 2021 viimeisellä neljänneksellä. Kaiken kaikkiaan EU:n talouden reaalikasvun ennustetaan olevan 4,2 prosenttia vuonna 2021. Odotettavissa oleva maailmanlaajuisen toiminnan ja kaupan piristyminen ja NextGenerationEU-välineen kasvua vauhdittava vaikutus parantavat osaltaan kaikkien jäsenvaltioiden näkymiä.

Uusimmat arviot vahvistavat pitkälti vuoden 2021 talousarvion perustana olevan taloudellisen skenaarion:

–Arvio vuonna 2021 kannettavista tullimaksuista, joista on vähennetty kantokuluina 25 prosenttia ja joihin sisältyvät Yhdistyneen kuningaskunnan tosiasialliset maksut, on 17 348,1 miljoonaa euroa, joka on 1,46 prosenttia vähemmän kuin vuoden 2021 talousarvioon otettu 17 605,7 miljoonan euron määrä. Komissio on verrannut omia varoja käsittelevän neuvoa-antavan komitean käyttämällä perinteisellä ennustemenetelmällä (EU:n ulkopuolelta peräisin olevan tuonnin ennakoidun kasvuvauhdin pohjalta) saatuja tuloksia tuloksiin, jotka on saatu ekstrapolointimenetelmällä (kerättyjä tullimaksuja koskevien tuoreimpien eli tammi–huhtikuulta 2021 peräisin olevien toteutumatietojen pohjalta). Perinteinen menetelmä vaikuttaa soveltuvan alkavan elpymisen huomioon ottamiseen paremmin kuin ekstrapolointimenetelmä, joka on luonteeltaan takautuva eikä kykene huomioimaan odotettavissa olevaa kehityssuuntauksen kääntymistä. Toisaalta perinteisen menetelmän mukaiseen ennakkoarvioon liittyy epävarmuutta noususuhdanteen ajankohdasta ja voimakkuudesta sekä siitä, miten ja missä määrin noususuhdanne edistää kauppaa. Sen vuoksi omia varoja käsittelevän neuvoa-antavan komitean kokouksessa sovittiin, että perinteisiä omia varoja koskevan vuoden 2021 ennakkoarvion tarkistamisessa käytetään perinteisellä menetelmällä saadun arvion ja ekstrapolointimenetelmällä saadun arvion keskiarvoa. Näin voidaan ottaa huomioon tuleva elpyminen ja varmistaa moitteeton varainhoito.

–EU:n yhteenlasketun rajaamattoman alv-määräytymisperusteen arvioidaan nyt olevan yhteensä 6 007 338,8 miljoonaa euroa vuonna 2021. Summa on 0,25 prosenttia pienempi kuin toukokuussa 2020 vahvistettu ennakkoarvio, joka oli 6 022 498,8 miljoonaa euroa. EU:n yhteenlasketun rajatun alv-määräytymisperusteen arvioidaan nyt olevan yhteensä 5 980 264,0 miljoonaa euroa vuonna 2021. Summa on 0,15 prosenttia pienempi kuin toukokuussa 2020 vahvistettu ennakkoarvio, joka oli 5 989 163,8 miljoonaa euroa. Päivitetyssä ennakkoarviossa otetaan huomioon omia varoja koskevassa vuoden 2020 päätöksessä esitetty alv-määräytymisperusteen yksinkertaistettu määritelmä.

–EU:n vuoden 2021 yhteenlasketun BKTL-määräytymisperusteen arvioidaan nyt olevan 14 068 521,0 miljoonaa euroa eli 0,43 prosenttia enemmän kuin toukokuussa 2020 laadittu ennakkoarvio (14 007 758,4 miljoonaa euroa).

Kansallisina valuuttoina olevat alv- ja BKTL-määräytymisperusteita koskevat ennakkoarviot on muunnettu euroiksi (euroalueen ulkopuolisten kahdeksan jäsenvaltion osalta) 31. joulukuuta 2020 voimassa olleiden valuuttakurssien mukaisesti. Näin voidaan välttää vääristymät, sillä näitä valuuttakursseja käytetään myös silloin, kun talousarvioon otetut omien varojen euromääräiset maksut muunnetaan kansallisina valuuttoina tuloutettaviksi maksuiksi (neuvoston asetuksen (EU, Euratom) N:o 609/2014 10 a artiklan 1 kohdan mukaisesti).

Seuraavassa taulukossa on esitetty vuoden 2021 perinteisiä omia varoja, rajaamattomia alv-määräytymisperusteita sekä BKTL-määräytymisperusteita koskevat tarkistetut ennakkoarviot, jotka omia varoja käsittelevä neuvoa-antava komitea on hyväksynyt 181. kokouksessaan:

Tarkistetut ennakkoarviot vuoden 2021 perinteisistä omista varoista, alv-määräytymisperusteista ja BKTL-määräytymisperusteista (milj. euroa)

Tullimaksut

(75 %) Rajaamattomat alv-määräytymisperusteet BKTL-määräytymisperusteet Rajatut

alv-määräytymisperusteet BE 1 888,4 196 802,8 480 972,5 196 802,8 BG 85,5 31 260,4 63 455,1 31 260,4 CZ 244,0 90 876,1 215 690,5 90 876,1 DK 331,1 124 558,2 333 000,2 124 558,2 DE 3 792,8 1 472 093,3 3 590 155,4 1 472 093,3 EE 32,6 13 680,3 28 103,0 13 680,3 IE 229,9 94 872,6 292 535,4 94 872,6 EL 198,6 78 327,3 171 568,7 78 327,3 ES 1 311,2 551 677,5 1 204 982,9 551 677,5 FR 1 619,6 1 133 169,8 2 470 396,1 1 133 169,8 HR 36,9 34 656,2 53 031,3 26 515,7 IT 1 551,0 686 238,0 1 754 774,7 686 238,0 CY 25,2 15 517,10 21 218,1 10 609,1 LV 37,7 13 544,60 30 672,7 13 544,6 LT 98,2 20 474,70 49 349,4 20 474,7 LU 18,9 31 810,70 42 997,7 21 498,9 HU 173,5 56 875,00 140 180,2 56 875,0 MT 12,5 7 431,50 12 381,4 6 190,7 NL 3 111,6 349 683,60 829 752,3 349 683,6 AT 205,4 178 286,20 390 523,5 178 286,2 PL 776,9 256 446,50 523 232,9 256 446,5 PT 160,5 107 689,50 210 431,8 105 215,9 RO 180,0 77 490,00 230 574,9 77 490,0 SI 76,3 22 102,50 48 075,8 22 102,5 SK 78,0 36 792,30 94 497,9 36 792,3 FI 136,5 95 311,40 250 175,9 95 311,4 SE 473,0 229 670,70 535 790,7 229 670,7 EU 16 886,0 6 007 338,8 14 068 521,0 5 980 264,0 Yhdistynyt kuningaskunta 462,2

2.3. Perinteisten omien varojen kantokulujen mukautus vuoden 2021 osalta

Tämän talousarvioesityksen rahoitusta laskettaessa perinteisten omien varojen (sokerimaksut ja tullimaksut) määrä vastaa omia varoja käsittelevän neuvoa-antavan komitean 181. kokouksessa 26. toukokuuta 2021 vahvistettuja määriä, eli ne ovat ennusteita.

Jäsenvaltioiden on 1. kesäkuuta 2021 lähtien (omia varoja koskevan vuoden 2020 päätöksen voimaantulopäivä) täytynyt ottaa perinteisten omien varojen käyttöön asettamisessa huomioon kantokuluja koskeva uusi 25 prosentin osuus.

Koska omia varoja koskevaa vuoden 2020 päätöstä sovelletaan 1. tammikuuta 2021 alkaen, kantokuluja (omia varoja koskevan vuoden 2014 päätöksen mukaisesti 20 %) on komission käyttöön 1. maaliskuuta 2021 – 31. toukokuuta 2021 asetettujen perinteisten omien varojen osalta mukautettava vastaamaan korotettua osuutta (25 %). Kyseiset määrät esitetään seuraavassa taulukossa, ja komission on palautettava ne samana päivänä kuin tämä lisätalousarvioesitys Euroopan parlamentin ja neuvoston sen hyväksyttyä pannaan täytäntöön.

Varainhoitovuosi 2021 (euroa)

Jäsenvaltio 5 % maalis–toukokuussa 2021 kannetuista sokerimaksuista 5 % maalis–toukokuussa 2021 kannetuista tullimaksuista Yhteensä (1) (2) (3) = (1 +2) BE — 25 204 913 25 204 913 BG — 1 479 180 1 479 180 CZ — 4 661 203 4 661 203 DK — 5 450 436 5 450 436 DE 121 767 58 175 665 58 297 432 EE — 602 495 602 495 IE — 5 615 727 5 615 727 EL — 3 245 229 3 245 229 ES — 20 686 972 20 686 972 FR 1 731 27 033 109 27 034 840 HR — 618 319 618 319 IT — 28 687 399 28 687 399 CY — 440 664 440 664 LV — 676 108 676 108 LT — 1 868 964 1 868 964 LU — 263 887 263 887 HU — 2 956 348 2 956 348 MT — 220 485 220 485 NL — 41 683 100 41 683 100 AT — 3 514 625 3 514 625 PL — 14 916 781 14 916 781 PT — 2 504 152 2 504 152 RO — 3 200 741 3 200 741 SI — 1 606 963 1 606 963 SK — 1 501 351 1 501 351 FI — 2 086 852 2 086 852 SE — 7 247 587 7 247 587 EU yhteensä 123 498 266 149 255 266 272 753

2.4. Kierrättämätöntä muovipakkausjätettä koskeva vuoden 2021 ennakkoarvio

Omia varoja koskevassa vuoden 2020 päätöksessä otettiin käyttöön kierrättämättömään muovipakkausjätteeseen perustuvat uudet omat varat. Nämä omat varat otetaan vuoden 2021 talousarvioon.

Ennakkoarvio, joka koskee kierrättämätöntä muovipakkausjätettä EU:ssa, vahvistettiin omia varoja käsittelevän neuvoa-antavan komitean 181. kokouksessa 26. toukokuuta 2021, ja se on 8 172 841,5 tonnia vuonna 2021.

Kierrättämätöntä muovipakkausjätettä koskeva arvio perustuu muovipakkausjätteen kokonaismäärän ja kierrätetyn määrän väliseen erotukseen. Muovipakkausjätettä koskeva ennakkoarvio on laskettu seuraavasti: komission uusimman talousennusteen mukaisia BKTL:n vuotuisia kasvulukuja vuosina 2017/2018–2021 (käypinä hintoina) on sovellettu muovipakkausjätteen tuoreimpiin toteutumatietoihin (useimpien jäsenvaltioiden osalta vuodelta 2018; Kreikan, Maltan, Alankomaiden ja Slovenian osalta vuodelta 2017).